Tartu Linnavalitsusele

Kirjutame Teile MTÜ’st Lõuna-Eesti Vähiühing. Meil on lähenemas tähtis sündmus – 5. detsembril 2017.a. täitub ühingu tegevuse algusest 25 aastat.

See on päris pikk aeg, julgeme väita, tänuväärset tegevust. Ühingu eestvedajaks on onkoloog Kaiu Suija, kes teeb seda tööd vabatahtlikult, palgata. Tänu pühendunud suhtumisele on selle pika aja jooksul tehtud palju head inimestele ja nende lähedastele, keda on tabanud ränk diagnoos ja tervisehäire. Tänaseks on ühingus 1017 liiget. Seni on meil olnud võimalus kasutada ruume Tarus, Tiigi 11 Seltsimajas.

Meil on soov tähistada oma juubelit mitte päris tavaliselt laua taga istudes vaid nii, et inimesed saaksid seda nautida ja lubada endale midagi, mida ise paljud ei suudaks ja nii, et see üritus oleks ka heategev. Tahaksime pakkuda neile 1.-2. detsembril võimalust kogeda Pühajärve Spa pakutavaid elamusi. Meil on selle kohaga ajaloolised sidemed varasemast ajast. Oleme pidanud seal loenguid, seminare ja muid üritusi. Seetõttu otsustasime meenutada ajalugu ja korraldada seal 25. juubeliüritus. Selle pidulikum pool toimub 1. detsembri õhtul. Lisaks 2.detsembril loengud ja rühmatööd haigetele õpetustega paremaks toimetulekuks. Käisime seal kohal ja saime soodsa ning vastutuleliku pakkumise. Seoses sellega püüame leida toetajaid, kes on nõus kandma mingi osa selle heategevusürituse kuludest. Toetajatest sõltub, kui mitmele inimesele me suudame seda pakkuda. Oleme seni saatnud abipalveid 41 asutusele, kust juba laekub vabandavaid äraütlemisi. Jätkame tööd sellel suunal.

Lootuses pöördume ka Tartu Linnavalitsuse poole. Kevadel käisime Linnapea vastuvõtul meie ruumidega seotud küsimustes. Siis saime ka lootustandva sõnumi, et meie juubelit tõenäoliselt toetatakse ka Linna poolt. Palume selle ürituse toetuseks 3000€.

MTÜ Lõuna-Eesti Vähiühingu juhatus

Meie arve SEB EE6810102001484005

www.lounaeestivahiuhing.org